 Dịka a sị na etoo onye gburu ewu, ọ hụ ehi o gbuo, ndị obodo Ụkpọr, dị nokpuru ọchịchị Nnewi South nke steeti Anambra ebunyela aka na-achị steeti ahụ, bụ gọvanọ Willie Obianọ ụkpa ekele maka ezi mbọ ọ na-agba nịkwalite mmepe ime-ime obodo dị iche iche na steeti ahụ.  Onye isi ọchịchị obodo Ụkpọr, bụ maazị Emmanuel Nwachukwu mere ka a mara nke a nokwu ọ gwara ndị nta akụkọ oge ọ na-edugharị ha nebe dị iche iche ọrụ na-aga nihu nobodo ahụ nokpuru atụmatụ Community Choose Your Project bụ amụmà gọvanọ si na ya wee na-enye obodo niile dị na steeti ahụ ego dị nde Naịra iri abụọ iji wee họrọ ma rụọ ihe dị ha mkpa.O mere ka a mara na nke ahụ gosiri nezie na ya bụ gọvanọ ghọtara ihe ezi ọchịchị pụtara, ma ghọtakwa oke mkpa ọ dị inye obodo ohere ka ha were aka ha họrọ ihe kachara dị ha mkpa, bụ nke ọ kọwara dịka ụzọ kachara dị mfe isi kwàlite mmepe zuru òkè. O kwuru na oge ụfọdụ, ihe gọọmenti na-eji aka ya ahọrọ ma na-arụrụ ndị mmadụ anaghị enyecha ha obi ụtọ ma ọ bụ mịtá mkpụrụ a tụrụ anya, maka na, eleghị anya, ọ bụghị ya bụ ihe kachara dị ndị ahụ mkpa noge ahụ, nke pụtara na ha agaghị na-ahụtacha ya dịka ihe baara ha úrù, dịka o siri metụta nsogbu ha na-agabiga noge ahụ.Nihe metụtara iji ego ahụ gọọmenti nyere ya bụ obodo wee rụọ ọrụ, maazị Nwachakwu mere ka a mara na ha jiri agba nke mbụ nke nde Naịra iri abụọ ahụ wee rụọ agadaga ụlọ ahịa abụọ bụgbàdò ụlọ elu na nnukwu ahịa Afọ Ụkpọr, bụkwa nke rụchapụgoro. O kwukwara na agba nke abụọ nke ya bụ ego nke ha ji were arụgasị ọdụ gheere oghe na ya bụ ahịa, dịka ha chọpụtara na ụfọdụ ndị be ha nwere mmasị nụdị ọdụ ahịa ahụ karịa nke a na-akpọchisi àkpọchi. Ọ sịkwa na nke ahụ bụ nke ọrụ ga-akụrụ ọnụ na ya oge adịghị anya, nihi na nrụcha ya eruola ihe karịrị paseenti iri asatọ.O, kwuru na ha na-ebu ụzọ kparịta ụka ma tụkọọ erò ọnụ dịka obodo tupuu ha ekpebie ihe kachara dị ha mkpa ha na-adị eji ego ahụ arụ, ma kwuo na ọ bụ otu ahụ ka ha ga-esikwa mee ya ma ọ bụrụ na ha rụchapụ ọrụ agba nke abụọ a ma natakwa ego maka agba nke atọ, iji hụ na ihe dị iche iche ha na-arụ na-abụ site na mmasị na nkwekọrịta ndị obodo.O tokwazịrị aka na-achị achị bụ Obianọ maka usoro o si ahazi ya bụ ihe na usoro obodo si abịa ewere ego ha, bụ nke o kwuru na ọ dịghị ihe nhịa ahụ ọbụla ha na-agabiga na ya, ma kwekwazie nkwa na ndị Ụkpọr ga-aga nihu nịdọnyere ya úkwù na inye ọchịchị ya nkwàdo, iji hụ na ọrụ ọma ahụ oji naka na steeti ahụ bụ nke ga-aga nihu otu o kwèsiri, ma na-amịtakwa mkpụrụ a tụrụ anya, ọbụnadị dịka o kwere nkwà na ha ga-agakwa nihu nichekwaba ihe niile gọọmenti na-arụnyesi na mpaghara ha. 